text: Se video: Politiker: Sundt at jeg tilbyder unge øl
  22 august 2014 kl. 09.33
  Folketingskandidat Christian Rabjerg Madsen (S) afviser kritikken af, at han deler gratis øl-billetter ud til gymnasieelever i Kolding. Det kan være sundt for studiemiljøet, siger han til TV SYD.
  Det faldt rektor Momme Mailund for brystet, da Hanne Dam og Christian Rabjerg Madsen torsdag morgen stod foran Kolding Gymnasium.
  - Det støder mig voldsomt, at en politiker på denne måde uddeler gratis alkohol på en uddannelses-institution, hvor halvdelen af eleverne er under 18 år, siger han til TV SYD.
  Kritikken får dog ikke Christian Rabjerg Madsen til at stoppe sin kampagne. Fredag morgen stod han foran en anden af Koldings uddannelses-steder, IBC.
  Han afviser, at han leder unge i fordærv.
  - De kan jo bare vælge en sodavand, siger han til TV SYD. 
  De flyere, som han deler ud, giver ret til en gratis øl på et af byens værtshuse. Der er tale om en lille fadøl på 25 centiliter. De unge kan også vælge en sodavand i stedet.
  Med sin kampagne gør Christian Rabjerg Madsen opmærksom på, at han er folketingskandidat for Socialdemokraterne.
  
  Se Christian Rabjerg Madsens svar på kritik (0:50)
  Fra Facebook:
  
  